L'adhesió de Bulgària al Pacte Tripartit, que va tenir lloc l'1 de març de 1941, va permetre l'accés del país balcànic al mar Egeu i també va permetre als alemanys desplegar les seves tropes, destinades a la invasió de Grècia, al seu territori. però el pacte de no-agressió estipulat amb Turquia va provocar les reaccions de la Unió Soviètica sobre la possibilitat que Alemanya infringís la seva zona de seguretat. Iugoslàvia, que seguia sent l'únic país neutral de la zona dels Balcans, va ser sotmesa a una intensa pressió diplomàtica de Hitler, Churchill i el mateix rei d'Anglaterra, Jordi VI, però el príncep Pau va decidir a favor d'Alemanya, comunicant al govern l'adhesió de Iugoslàvia al Pacte Tripartit el 20 de març, formalitzant-ho a Viena el dia 25.